Publication: Magyar Közlöny
Issue: MK-2011-24 (Year: 2011, Number: 24)
Era: contemporary
Section: Melléklet a 9/2011. (III. 9.) OGY határozathoz
Paragraph Index: 737

7. A legfõbb ügyész és az ügyészség az igazságszolgáltatás közremûködõjeként az állam büntetõ igényét érvényesíti, közvádló. Gondoskodik a természetes személyek, a jogi személyek és a jogi személyiséggel nem rendelkezõ szervezetek jogait, az alkotmányos rendet, az ország biztonságát és függetlenségét sértõ vagy veszélyeztetõ minden cselekmény következetes üldözésérõl. Törvényben meghatározott jogokat gyakorol a nyomozással összefüggésben, képviseli a vádat a bírósági eljárásban. Felügyeletet gyakorol a büntetés-végrehajtás törvényessége felett és a közérdek védelmezõjeként ellátja a törvény által rá ruházott más feladatokat. A legfõbb ügyész, akit a köztársasági elnök javaslatára az Országgyûlés választ az országgyûlési képviselõk kétharmadának szavazatával, az Országgyûlésnek közjogi felelõsséggel tartozik, és mûködésérõl köteles beszámolni. A legfõbb ügyész helyettest a legfõbb ügyész javaslatára a köztársasági elnök nevezi ki. Az ügyészi szervezetet a legfõbb ügyész vezeti és irányítja, kinevezi az ügyészeket, akik nem lehetnek tagjai pártnak és politikai tevékenységet nem folytathatnak. Az ügyészségre, valamint a legfõbb ügyész és az ügyészek jogállására vonatkozó szabályokat sarkalatos törvény szabályozza.

Source: https://magyarkozlony.hu/hivatalos-lapok/220e38fb7fdae76ff7ea3f5872744177d3603a2c/dokumentumok/595d0e4724e5decd8ab1cfe30d0b339be1a21e59/letoltes